

BASHKIA PUSTEC
NJËSIA E MENAXHIMIT TË BURIMEVE NJERËZORE

SHPALLJE PËR VENDE TË LIRA PUNE
POLIC BASHKIAK

Në zbatim të ligjit 139/2015 “Për vetëqeverisjen  vendore” si dhe të ligjit Nr. 8224 datë 23.04.1998 “Për organizimin dhe funksionimin e Policisë të Bashkisë dhe të Komunës”, i ndryshuar me ligjin Nr.8335 datë 23.04.1998 si dhe në “Urdhërin e përbashkët për miratimin e Rregullores së brendshme “TIP” të Policisë Bashkiake dhe të Komunës”, Bashkia Pustec do të fillojë proçeduren për plotësimin vendit  vacant Polic Bashkie:

· Polic bashkie:
Kandidatët për polic duhet të plotësojnë kërkesat e posaçme si vijon:
 - Të jetë shtetas shqiptar; 
- Të kenë  kryer arsimin e mesëm; 
- Të jetë i moshës nga 19-27 vjeç;
 - Të jetë në gjendje të mirë shëndetësore dhe i aftë fizikisht e mendërisht për të vepruar; 
- Të ketë cilësi të larta morale e qytetare; 
- Të mos jetë i dënuar nga organet gjyqësore dhe të drejtësisë me vendim të formës së prerë; 
            Përshkrimi përgjithësues i punës për pozicionin si më sipër është: 

· Të sigurojë zbatimin efektiv të akteve të nxjerra nga Kryetari i Bashkisë si dhe vendimeve të Këshillit që kanë të bëjnë me sigurimin e rendit e të qetësisë dhe mbarëvajtjen e punëve publike. 
· Të marrë masa për ruajtjen e pasurisë së Bashkisë si dhe të atyre që administrohen nga ana e saj. 
· Të sigurojë zbatimin e urdhërave të nxjerra nga Kryetari i Bashkisë në lidhje me personat  juridik e fizikë , që nuk plotësojnë konform ligjit detyrimet financiare e fiskale , ndaj Bashkisë apo Komunës, si dhe çdo detyrim tjetër pasuror ndaj tyre. 
· Të mbikqyre dhe te verifikojë nëse shtetasit në administrim të pasurisë së tyre, te zbatojnë ose plotësojnë kërkesat e akteve bashkiake. 
· Të kontrollojë, bllokojë,pezullojë dhe prishë ndërtimet e paligjshme , kur vendoset nga organi përgjegjës i bashkisë. Të ndalojë zënien e paligjshme të trojeve, ndërtesave dhe objekteve të bashkisë a të komunës si dhe të organizojë lirimin e tyre. 
· Të kujdeset për qetësinë publike ,duke shmangur zëniet , mënjanuar zhurmat e shkaktuara nga grumbullimet e njerëzve ,autoparlanteve, radiove e magnetofonëve. 
·  Të marrë masa për ruajtjen e rendit , kur ka grumbullime njerëzish, si në tregje, panaire,ceremoni publike ,artistike, fetare e sportive , në kinema, teatro, pallate e salla sportive , objekte të kultit dhe në mjedise të tjera publike.. 
· Të inspektojë tregjet, të kontrollojë zënien e vendeve për tregti ambulante, të verifikojë pajisjen me licencë të tregtarëve dhe personave të tjerë që merren me veprimtari shitblerjeje , me tregtimin e pijeve alkoolike, objekteve me vlera artistike e kombëtare , lëndëve djegëse, të kontrollojë respektimin e masës ,peshës dhe çmimin e shitjes 
· Të kujdeset për respektimin e orarit të shërbimit të njësive tregtare ,bufeve, restoranteve, bilardove, lojrave të fatit e të objekteve të tjera me veprimtari publike , si dhe për zbatimin nga ana e tyre të rregulloreve apo urdhërave të nxjerra nga Kryetari i Bashkisë. 


DOKUMENTACIONI, MËNYRA DHE AFATI I DORËZIMIT 
Kandidatët duhet të dorëzojnë dokumentat si më poshtë: 
a. Kërkesë me shkrim
b. Curriculum vitae
c. Certifikatë e  përbërjes familjare;
d. Fotokopje e kartës së identitetit
e. Dëftesë ose diplomë të noterizuar
f. Listë e notave e noterizuar
g. Dëshmi kualifikimi ( në qoftë se ka)
h. Librezë pune ( në qoftë se ka punuar);
i. Dëshmi e gjendjes mjekësore 
j. Dëshmi e gjendjes gjyqësore
k. Vërtetim gjykate dhe prokurorie
l. Foto – 2 copë me përmasa 4 * 5.5cm
m. Foto – 1 copë e madhe me përmasa 9* 12 cm
n. Vetdeklarim i gjëndjes gjyqësore
Dokumentat duhet të dorëzohen me postë ose pranë Njësisë së Menaxhimit të Burimeve Njerëzore pranë Bashkisë Pustec brenda datës 07.11.2022.
REZULTATET PËR FAZËN E VERIFIKIMIT PARAPRAK TË DOKUMENTACIONIT
 Në datën 8.11.2021, Njësia e Burimeve Njerëzore në Bashkinë Pustec do të njoftojë individualisht kandidatët fitues që plotësojnë kushtet dhe kërkesat e posaçme, si dhe datën, vendin dhe orën e saktë kur do të zhvillohet testimi. 
FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI
 Kandidatët do të vlerësohen në lidhje me: 
a- Njohuritë mbi ligjin nr.139/2015, “Për vetëqeverisjen vendore” 
b- Njohuritë mbi ligjin nr.8224, datë 15.5.1997 “Për organizimin dhe funksionimin e Policisë së Bashkisë dhe Komunës” (i ndryshuar) 
c- Njohuritë mbi Rregulloren së Brendshme “Tip” të policisë së bashkisë dhe komunës. 
d-  Kodi i Procedurave Administrative i Republikës së Shqipërisë.
e- Ligji 10279 datë 20.05.2010 “Për kundërvajtjet administrative”.

MËNYRA E VLERËSIMIT TË KANDIDATËVE 
Kandidatët do të vlerësohen në lidhje me dokumentacionin e dorëzuar, për përvojën, trajnimet apo kualifikimet e lidhura me fushën. Kandidatët në testimin me shkrim dhe intervistën me gojë do të vlerësohen në lidhje me: 
Kandidatët do të vlerësohen në lidhje me dokumentacionin e dorëzuar:
Kandidatët do të vlerësohen për përvojën, trajnimet apo kualifikimet e lidhura me fushën.
Kandidatët në testimin me shkrim dhe intervistën me gojë do të vlerësohen në lidhje me:
a- Njohuritë, aftësitë, kompetencën në lidhje me punën;
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.
DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve, (testimit me shkrim dhe intervistës me gojë) Njësia e Burimeve Njerëzore në Bashkinë Pustec do të  njoftojë individualisht fituesit. 





